2.1 ประวัติความเป็นมาและการเปลี่ยนแปลงและการพัฒนาการที่สำคัญ

ประวัติความเป็นมา

บริษัท ซินเท็ค คอนสตรัคชั่น จำกัด (มหาชน) (“บริษัท”) (เดิมชื่อ “บริษัท สยาม ซินเท็ค
คอนสตรัคชั่น จำกัด (มหาชน)”) ได้จดทะเบียนเป็นนิติบุคคลตามกฎหมายประเทศไทยเมื่อวันที่ 22
ธันวาคม 2531 และได้จดทะเบียนแปรสภาพเป็นบริษัทมหาชนจำกัด เมื่อวันที่ 14 ตุลาคม 2535
และจดทะเบียนในตลาดหลักทรัพย์แห่งประเทศไทยเมื่อวันที่ 12 กุมภาพันธ์ 2536
สำนักงานใหญ่ของบริษัทตั้งอยู่เลขที่ 555/7-11 ซอยสุขุมวิท 63 (เอกมัย) ถนนสุขุมวิท
แขวงคลองตันเหนือ เขตวัฒนา กรุงเทพมหานคร โดยบริษัทประกอบธุรกิจหลักคือ
การรับเหมาก่อสร้าง ให้บริการรับงานทั้งจากหน่วยงานทางราชการ และเอกชน
โดยให้บริการตั้งแต่งานวางรากฐานจนกระทั่งก่อสร้างอาคารเสร็จสมบูรณ์ในลักษณะที่เรียกว่า
One-Stop Shopping โดยนำกระบวนการหรือขั้นตอนการก่อสร้างที่ทันสมัย และเทคโนโลยีต่างๆมาประยุกต์ใช้
พร้อมทั้งการพัฒนาองค์ความรู้ต่างๆเพื่อเสริมสร้างศักยภาพของบุคลากรของบริษัท
ทั้งนี้ก็เพื่อเพิ่มมูลค่าสูงสุดให้กับผู้ที่มีส่วนเกี่ยวข้องกับบริษัท อันได้แก่ ผู้ถือหุ้น ลูกค้า ลูกหนี้ เจ้าหนี้
รวมทั้งพนักงานของบริษัท ฯลฯ เป็นต้น

บริษัทมีผลงานการก่อสร้างมากมายทั้งในอดีตและปัจจุบัน
ทั้งนี้ก็เนื่องจากลูกค้าได้ให้ความไว้วางใจในการว่าจ้าง รวมทั้งได้แนะนำต่อไปยังลูกค้ารายอื่นๆด้วย
บริษัทสามารถแบ่งประเภทของงานการก่อสร้างได้ ดังนี้

1.  โครงการสารณูปโภคพื้นฐาน (Infrastructure )

2.  สถาบัน (Institutional)

3.  อาคารที่พักอาศัย (Resident Building)

4.  อาคารสำนักงานและอาคารพาณิชย์ (Commercial Building)

5.  โรงแรม หรือ รีสอร์ท (Hotel or Resort)

6.  ศูนย์การค้า ซุปเปอร์มาร์เก็ต หรือ ชอปปิ้งมอล (Retail)

7.  โรงงานอุตสาหกรรม (Industrial)

การเปลี่ยนแปลงและการพัฒนาการที่สำคัญ

  ---------------- ------------------------------------------------------------------------------------------
  ช่วงเวลา          รายละเอียด

  ธันวาคม 2531 :    บริษัท สยาม ซินเท็ค คอนสตรัคชั่น จำกัด (มหาชน) (“บริษัท”) จดทะเบียนจัดตั้งบริษัทจำกัด ด้วยทุนจดทะเบียน 1
                   ล้านบาท เพื่อดำเนินธุรกิจรับเหมาก่อสร้าง โดยการร่วมทุนระหว่างฝ่ายไทย และกลุ่มบริษัทรับเหมาก่อสร้างสิงคโปร์ 3 กลุ่ม

  ตุลาคม 2535 :     บริษัทได้แปรสภาพจากบริษัทจำกัด เป็นบริษัทมหาชนจำกัด ทั้งนี้เพื่อวัตถุประสงค์ในการเสนอขายหุ้นต่อประชาชนทั่วไป
                   และเข้าจดทะเบียนในตลาดหลักทรัพย์แห่งประเทศไทย โดยเปลี่ยนชื่อจาก “บริษัท สยาม ซินเท็ค คอนสตรัคชั่น จำกัด” เป็น
                   “บริษัท สยาม ซินเท็ค คอนสตรัคชั่น จำกัด (มหาชน)”

  กรกฎาคม 2536 :   บริษัทได้เข้าจดทะเบียนในตลาดหลักทรัพย์แห่งประเทศไทย

  สิงหาคม 2539 :    บริษัทได้รับรางวัล International Construction Award

  สิงหาคม 2540 :    บริษัทได้รับการรับรองมาตรฐานคุณภาพ ISO 9002 Version 1994
                   ซึ่งเป็นบริษัทก่อสร้างรายแรกที่ได้รับรองมาตรฐานคุณภาพ

  สิงหาคม 2543 :    บริษัทเข้าสู่ขบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว

  มีนาคม 2544 :     ศาลล้มละลายกลางมีคำสั่งเห็นชอบด้วยแผนตามมติของที่ประชุมเจ้าหนี้ที่ออกเสียงร้อยละ 80 ลงมติแผนการชำระหนี้

  มิถุนายน 2544 :    บริษัทลดทุนจดทะเบียนลดลง 397.06 ล้านบาท เหลือ 3.97 ล้านบาท ตามแผนการปรับปรุงโครงสร้างหนี้

  มิถุนายน 2544 :    บริษัทเพิ่มทุนจดทะเบียนขึ้นจาก 3.97 ล้านบาทเป็น 400 ล้านบาท ตามแผนการปรับปรุงโครงสร้างหนี้

  เมษายน 2546 :    ศาลล้มละลายกลางมีคำสั่งยกเลิกการฟื้นฟูกิจการเนื่องจากบริษัทได้ปฏิบัติตามแผนได้เป็นผลสำเร็จ

  กันยายน 2546 :    บริษัทได้รับการรับรองมาตรฐานคุณภาพ ISO 9001 Version 2000
  ---------------- ------------------------------------------------------------------------------------------

  ---------------- --------------------------------------------------------------------------
  ช่วงเวลา          รายละเอียด

  ธันวาคม 2546 :    บริษัทเพิ่มทุนจดทะเบียนขึ้นจาก 400 ล้านบาท เป็น 1,600 ล้านบาท

  ธันวาคม 2546 :    บริษัทได้เปลี่ยนรอบระยะเวลาบัญชีของบริษัทจากเดิมเริ่มวันที่ 1 กรกฎาคม ถึงสิ้นสุดวันที่ 30 มิถุนายน
                   ของปีถัดไป แก้ไขใหม่โดยเริ่มตั้งแต่วันที่ 1 มกราคม ถึงสิ้นสุดวันที่ 31 ธันวาคม ของทุกปี
                   ทั้งนี้เริ่มตั้งแต่วันที่ 1 กรกฎาคม 2546 สิ้นสุดวันที่ 31 ธันวาคม 2546 เป็นต้นไป

  เมษายน 2547 :    มติที่ประชุมผู้ถือหุ้นของบริษัทให้แก้ไขชื่อบริษัทจากเดิม “บริษัท สยามซินเท็ค คอนสตรัคชั่น จำกัด
                   (มหาชน)” (Siam Syntech Construction Public Company Limited) โดยเปลี่ยนเป็นชื่อ
                   “บริษัท ซินเท็ค คอนสตรัคชั่น จำกัด (มหาชน) (Syntec Construction Public Company
                   Limited)

  พฤษภาคม 2547 :   บริษัทได้จดทะเบียนเปลี่ยนแปลงชื่อ เป็น “บริษัท ซินเท็ค คอนสตรัคชั่น จำกัด (มหาชน)
                   ตามหนังสือรับรอง และหนังสือบริคณห์สนธิ ซึ่งออกโดยกรมพัฒนาธุรกิจการค้า กระทรวงพาณิชย์
                   เมื่อวันที่ 21พฤษภาคม 2547

  สิงหาคม 2547 :    ตลาดหลักทรัพย์แห่งประเทศไทยได้อนุมัติย้ายการซื้อขายหลักทรัพย์ของบริษัทจากหมวดการฟื้นฟูกิจการ
                   (REHABCO) ไปยังกลุ่มอสังหาริมทรัพย์และก่อสร้าง หมวดพัฒนาอสังหาริมทรัพย์ ทั้งนี้มีผลตั้งแต่วันที่ 10
                   กันยายน 2547 เป็นต้นไป เนื่องจากบริษัทมีฐานะการเงินและผลการดำเนินงานเป็นไปตามที่กำหนด

  กันยายน 2547 :    หลักทรัพย์ของบริษัทได้รับการย้ายหมวดจากหมวดการฟื้นฟูกิจการ (REHABCO)
                   ไปกลุ่มอสังหาริมทรัพย์และก่อสร้าง หมวดพัฒนาอสังหาริมทรัพย์ตามปกติ

  เมษายน 2548 :    มติที่ประชุมผู้ถือหุ้น เห็นชอบแต่งตั้งสำนักงานสอบบัญชี ดี ไอ เอ / บริษัท ดีไอเอ ออดิท จำกัด
                   เป็นผู้สอบบัญชีของบริษัทประจำปี 2548

  เมษายน 2549 :    มติที่ประชุมผู้ถือหุ้น เห็นชอบแต่งตั้งสำนักงานสอบบัญชี ดี ไอ เอ / บริษัท ดีไอเอ ออดิท จำกัด
                   เป็นผู้สอบบัญชีของบริษัทประจำปี 2549 อีกวาระหนึ่ง

  เมษายน 2550 :    มติที่ประชุมผู้ถือหุ้น เห็นชอบแต่งตั้งบจ. เอ็นพีเอส สยาม สอบบัญชี เป็นผู้สอบบัญชีของบริษัทประจำปี
                   2550
  ---------------- --------------------------------------------------------------------------

2.2 ภาพรวมการประกอบธุรกิจของบริษัท และกิจการร่วมค้า

การประกอบธุรกิจของบริษัท

การประกอบธุรกิจของบริษัทในปัจจุบัน ยังคงไว้ซึ่งการดำเนินธุรกิจรับเหมาก่อสร้างแบบครบวงจร
(Integrated Approach) โดยรับงานก่อสร้างทั้งจากหน่วยงานราชการ และภาคเอกชน
ให้บริการตั้งแต่งานเข็มจนกระทั่งอาคารเสร็จสมบูรณ์ในลักษณะที่เรียกว่า One-Stop Shopping ซึ่งรวมถึงงานด้านโครงสร้าง
(Structural) งานสถาปัตยกรรม (Architectural) งานติดตั้งระบบไฟฟ้า
ระบบเครื่องจักรกล (Electrical and Mechanical)
งานสุขาภิบาลและงานระบบอัตโนมัติในตัวอาคาร (Building Automation) เป็นต้น

การรับงานก่อสร้าง กรณีผู้ว่าจ้างเป็นหน่วยงานราชการ หรือรัฐวิสาหกิจต่างๆ
บริษัทจะได้รับการว่าจ้างให้ดำเนินงานการก่อสร้างก็ต่อเมื่อ
หน่วยงานดังกล่าวข้างต้นเสนอให้เข้าร่วมเสนอราคา ตามแบบและวิธีการที่กำหนด
ด้วยวิธีการประมูลหรือประกวดราคา ส่วนการรับงานก่อสร้างกรณีผู้ว่าจ้างเป็นหน่วยงานเอกชน
โดยส่วนใหญ่ผู้ว่าจ้างจะเชิญให้บริษัทเสนอราคาการดำเนินการงานก่อสร้าง
รวมทั้งการเจรจาต่อรองราคาว่าจ้าง
หากพิจารณาเป็นที่พอใจทั้งสองฝ่ายรวมทั้งสมเหตุสมผลจึงเกิดการว่าจ้างให้ดำเนินการก่อสร้างในที่สุด

ในการดำเนินการงานก่อสร้างของบริษัท หลังจากได้รับการว่าจ้างนั้น
โดยทั่วไปบริษัทจะเป็นผู้รับเหมาหลัก (Main Contractor)
เว้นแต่เป็นโครงการขนาดใหญ่และต้องใช้ความเชี่ยวชาญเฉพาะด้าน
บริษัทอาจพิจารณาเข้าร่วมดำเนินการเป็นลักษณะ กิจการร่วมค้า (Joint Venture)
กับบริษัทอื่นหรือผู้ร่วมงานอื่นที่มีความสามารถความเชี่ยวชาญเฉพาะด้านตามที่โครงการกำหนด
โดยที่บริษัทเองก็ได้รับการถ่ายทอดเทคโนโลยีการก่อสร้างสมัยใหม่ องค์ความรู้ด้านต่างๆ เช่น
การบริหารการจัดการด้านการก่อสร้าง รวมถึงการเพิ่มขีดความสามารถของบุคคลากรในที่สุด ทั้งนี้ก็เพื่อให้ผู้ว่าจ้างได้มั่นใจว่า การดำเนินการงานก่อสร้างจะสัมฤทธิ์ผลตามข้อตกลงหรือตามสัญญาที่ได้กำหนดไว้
อีกทั้ง
บริษัทอาจได้รับผู้ร่วมงานใหม่ (ทางการค้า) ที่มีขีดความสามารถเพียงพอที่จะร่วมดำเนินการงานก่อสร้างโครงการขนาดใหญ่ในอนาคต
ซึ่งรองรับกับนโยบายของภาครัฐ

สำหรับโครงการงานก่อสร้างที่บริษัทได้ใช้แรงงานของบริษัท
โดยบางส่วนบริษัทได้ว่าจ้างผู้รับเหมาช่วงหรือผู้รับจ้างช่วง (Subcontractor)
ซึ่งต้องได้รับการขึ้นทะเบียนไว้กับบริษัท และจะต้องมีคุณสมบัติขั้นต่ำตามที่บริษัทกำหนด
ทั้งนี้บริษัทได้มีการประเมินความสามารถในการดำเนินงานอย่างต่อเนื่อง ซึ่งทำให้บริษัทสามารถควบคุมการปฏิบัติงานให้เป็นไปตามข้อตกลงหรือตามสัญญาว่าจ้างที่กำหนด

การประกอบธุรกิจของ บริษัทร่วม และกิจการร่วมค้า

(ที่ดำเนินงานอยู่ในปัจจุบัน)

บริษัทร่วม

บริษัท แนเชอรัล โฮเต็ล สุขุมวิท จำกัด

บริษัท แนเชอรัล โฮเต็ล สุขุมวิท จำกัด เป็นบริษัทร่วมของบริษัท ซึ่งบริษัทถือหุ้นในสัดส่วนร้อยละ
25 ของทุนจดทะเบียนที่ชำระแล้ว (ทุนจดทะเบียนเดิม 8,750,000 หุ้น โดยหุ้นจำนวน
4,000,000 หุ้น ชำระเต็มมูลค่าหุ้น หุ้นละ 100 บาท และหุ้นอีกจำนวน 4,750,000 หุ้น
ชำระค่าหุ้นแล้ว 25 บาท) ดำเนินธุรกิจพัฒนาอสังหาริมทรัพย์

ปัจจุบันที่ประชุมวิสามัญผู้ถือหุ้นของบริษัทร่วมดังกล่าว เมื่อวันที่ 4 กรกฎาคม 2550 และวันที่ 20
กรกฎาคม 2550 ได้มีมติพิเศษให้ลดทุนจดทะเบียนจากเดิม 875,000,000 ล้านบาท
คงเหลือทุนจดทะเบียน 240,000,000 บาท (หรือเป็นการลดทุนจดทะเบียนลงจำนวน
635,000,000 บาท) โดยการลดจำนวนหุ้นจากเดิม 8,750,000 หุ้น คงเหลือ 2,400,000 หุ้น
มูลค่าหุ้นละ 100 บาท ตามลำดับ

บริษัท แนเชอรัล โฮเต็ล สยาม จำกัด

บริษัท แนเชอรัล โฮเต็ล สยาม จำกัด เป็นบริษัทร่วมของบริษัท ซึ่งบริษัทถือหุ้นในสัดส่วนร้อยละ
24.99 ของทุนจดทะเบียนที่ชำระแล้ว (ทุนจดทะเบียน 12 ล้านหุ้น ชำระเต็มมูลค่าหุ้น หุ้นละ 100
บาท) ดำเนินธุรกิจพัฒนาอสังหาริมทรัพย์ โครงการโรงแรมสยามเคมเพนสกี้ โรงแรมระดับ 5 ดาว
ปัจจุบันอยู่ระหว่างการก่อสร้างคาดว่าจะแล้วเสร็จภายในไตรมาส 1 ปี 2552

บริษัท ซินเท็ค คอนสตรัคชั่น พีซีแอล (แอล.แอล.ซี.) (อยู่ระหว่างกำลังจะดำเนินงาน)

ที่ประชุมคณะกรรมการบริษัท ครั้งที่10/2550 ซึ่งประชุมในวันที่ 9 พฤศจิกายน 2550
ได้มีอนุมัติให้ดำเนินการจัดตั้งบริษัทร่วมทุนใหม่ ชื่อ "Syntec Construction PCL (L.L.C.)"
เพื่อรับงานก่อสร้างในประเทศสหรัฐอาหรับเอมิเรตส์ ด้วยทุนจดทะเบียน 36,700,000 AED (UAE
DIRHAM) หรือประมาณ 353,788,000.- บาท โดยมีรายละเอียด ดังนี้

+--------------------------+---+-----------------------------------------+
| - ชื่อกิจการและที่อยู่          | : | Syntec Construction PCL (L.L.C.)        |
+--------------------------+---+-----------------------------------------+
|                          | : | ที่อยู่ PO.BOX 14097 Dubai, UAE             |
+--------------------------+---+-----------------------------------------+
| - ประเภทธุรกิจ             | : | รับเหมาก่อสร้าง                            |
+--------------------------+---+-----------------------------------------+
| - ทุนจดทะเบียน             | : | 36,700,000 AED (UAE DIRHAM) หรือประมาณ   |
|                          |   | 353,788,000.- บาท (1 AED = 9.64 บาท)    |
+--------------------------+---+-----------------------------------------+
| - สัดส่วนการถือหุ้น           | : | - บริษัทเข้าร่วมทุน 46% เท่ากับ 16,882,000.-   |
|                          |   | AED หรือประมาณ 162,742,480.- บาท         |
|                          |   | - MR. JAMAL MAJID AHMED AL GHURAIR,     |
|                          |   | National of U.A.E. เข้าร่วมทุน 51% เท่ากับ   |
|                          |   | 18,717,000.- AED หรือประมาณ              |
|                          |   | 180,431,880.- บาท                       |
|                          |   |                                         |
|                          |   | - อื่นๆ (บุคคลสัญชาติไทย) 3% เท่ากับ           |
|                          |   | 1,101,000.- AED หรือประมาณ 10,613,640.-  |
|                          |   | บาท                                     |
+--------------------------+---+-----------------------------------------+
| -                        | : | -                                       |
| ประโยชน์ที่บร               |   | สามา                                    |
| ิษัทคาดว่าจะได้รับจากการร่วมทุน |   | รถขยายธุรกิจและศักยภาพของบริษัทไปยังต่างประเทศ |
|                          |   | ซึ่งยังคงมีปริมาณงานก่อสร้างรองรับอยู่จำนวนมาก    |
|                          |   |                                         |
|                          |   | -                                       |
|                          |   | เป็นโอกาสอันดีที่บริษัทจะได้เพิ่มขีดคว             |
|                          |   | ามสามารถงานก่อสร้างและขยายธุรกิจในต่างประเทศ |
+--------------------------+---+-----------------------------------------+

กิจการร่วมค้า

กิจการร่วมค้า ซินเท็ค-ไมวาน

กิจการร่วมค้า ซินเท็ค-ไมวาน ก่อตั้งเมื่อวันที่ 18 พฤศจิกายน 2548
โดยผู้ร่วมประกอบกิจการร่วมค้า 2 แห่ง คือ บริษัท และ บริษัท ไมวาน (ประเทศไทย) จำกัด
(“ไมวาน”) ไมวานจดทะเบียนจัดตั้งเป็นบริษัทจำกัด เมื่อวันที่ 28 กุมภาพันธ์ 2536
ปัจจุบันมีทุนจดทะเบียนบริษัท 120 ล้านบาท
โดยประกอบธุรกิจเป็นบริษัทผู้รับเหมาก่อสร้างที่มีความเชี่ยวชาญด้านการก่อสร้างอาคารที่พักอาศัย
และใช้เทคโนโลยีการก่อสร้างด้วยระบบไม้แบบไมวาน มีผลงานการก่อสร้างที่สำคัญต่างๆ ได้แก่
โครงการแฟลตเอื้ออาทร มีนบุรี ของการเคหะแห่งชาติ , โครงการบ้านพักอาศัยข้าราชการ
กองทัพ อากาศ (ส่วนที่ 2) , โครงการบ้านพักเจ้าหน้าที่กองทัพอากาศทุ่งสีกัน (ส่วนที่ 1) ,
อาคารที่พักผู้ปฏิบัติงานการสื่อสาร แห่งประเทศไทย
และโครงการอาคารเช่ามาตราฐานของการเคหะแห่งชาติ เป็นต้น

กิจการร่วมค้า ซินเท็ค-ไมวาน ก่อตั้งเพื่อวัตถุประสงค์
ร่วมกันจัดเตรียมเอกสารเพื่อเป็นผู้ยื่นเสนอราคางานก่อสร้างโครงการบ้านเอื้ออาทร
ขายให้กับการเคหะแห่งชาติ ผู้ร่วมประกอบการทั้งสองจะร่วมกันนำประสบการณ์ , ความชำนาญ
และความสามารถในการก่อสร้างด้านต่างๆ ร่วมกันดำเนินงานจนโครงการเสร็จสิ้น กิจการร่วมค้า
ซินเท็ค-ไมวาน มีสัดส่วนการร่วมทุนของผู้ร่วมประกอบกิจการร่วมค้า คือ ซินเท็ค 65% : ไมวาน
35% ผลกำไร-ขาดทุนแบ่งตามสัดส่วนการร่วมลงทุน

กิจการร่วมค้า ซินเท็ค-ไมวาน มีการดำเนินงานโดยผู้ร่วมประกอบการทั้งสองร่วมจัดตั้งทีมผู้บริหาร
บุคคลากรทำงาน เพื่อร่วมกันวางแผนและบริหารงานโครงการ
จนถึงการแลกเปลี่ยนการใช้เทคโนโลยีการก่อสร้างตามความสามารถเฉพาะบริษัท
เพื่อการดำเนินงานที่มีประสิทธิภาพสูงสุด

ผลคืบหน้างานก่อสร้างบ้านเอื้ออาทรแต่ละโครงการ ณ วันที่ 31 ธันวาคม 2550 ดังนี้

+----+----------------+----------------------+-----------------+------+
| ล  | ชื่อโครงการ      | ลักษณะงานของโครงการ   | โครงกา          | Prog |
| ำด |                |                      | รคาดว่าจะแล้วเสร็จ | ress |
| ับที่ |                |                      |                 | %    |
+----+----------------+----------------------+-----------------+------+
| 1  | โ              | บ้านทาวน์เฮ้าส์ จำนวน    | โครงการแล้วเสร็จ  | 100  |
|    | ครงการกำแพงแสน | 343 หลัง              |                 |      |
|    |                |                      | ส่งมอบแล้ว        |      |
+----+----------------+----------------------+-----------------+------+
| 2  | โครงการบางนา   | อาคารชุดพักอาศัย จำนวน  | เมษายน 2551     | 77   |
|    |                |                      |                 |      |
|    |                | 130 อาคาร 5,176 ยูนิต  |                 |      |
+----+----------------+----------------------+-----------------+------+
| 3  | โ              | อาคารชุดพักอาศัย จำนวน  | กรกฎาคม 2551    | 49   |
|    | ครงการลาดกระบัง |                      |                 |      |
|    | 1, 2           | 107 อาคาร 4,795 ยูนิต  |                 |      |
+----+----------------+----------------------+-----------------+------+
| 4  | โ              | อาคารชุดพักอาศัย จำนวน  | พฤศจิกายน 2551   | 38   |
|    | ครงการลาดกระบัง |                      |                 |      |
|    | 3              | 62 อาคาร 2,778 ยูนิต   |                 |      |
+----+----------------+----------------------+-----------------+------+
| 5  | โครงการเชียงใหม่ | อาคารชุดพักอาศัย จำนวน  | สิงหาคม 2551     | 38   |
|    |                |                      |                 |      |
|    |                | 13 อาคาร 582 ยูนิต     |                 |      |
+----+----------------+----------------------+-----------------+------+

นโยบายการลงทุนในบริษัทย่อย บริษัทร่วม และกิจการร่วมค้า

บริษัทฯ มีนโยบายลงทุนในกิจการที่ดำเนินธุรกิจที่เอื้อประโยชน์, มีความเกี่ยวเนื่องกับธุรกิจบริษัทฯ
และมีแนวโน้มการเติบโตที่ดี สำหรับสัดส่วนเงินลงทุนและนโยบายการบริหารงานในบริษัทย่อย
บริษัทร่วม และกิจการร่วมค้านั้น ขึ้นกับความเชี่ยวชาญในธุรกิจ , ความสามารถในการลงทุน
และอำนาจการบริหารงานเป็นหลัก

โดยการบริหารงานในธุรกิจที่บริษัทมีความชำนาญ
บริษัทจะส่งตัวแทนกรรมการเข้าไปร่วมกำหนดนโยบายและแนวทางการบริหารงานให้สอดคล้องกับแผนงานของบริษัท
รวมทั้งติดตามตรวจสอบและควบคุมการปฏิบัติงานของผู้บริหารให้เป็นไปตามแผนงานที่ได้กำหนดไว้
ส่วนอำนาจในการบริหารงานในธุรกิจอื่นที่บริษัทไม่มีความเชี่ยวชาญในธุรกิจ
บริษัทจะส่งตัวแทนของบริษัทเข้าไปเป็นกรรมการแทนการเข้าไปบริหารงานโดยตรง

2.3 แผนผังโครงสร้างการถือหุ้นของบริษัท

โครงสร้างการถือหุ้นของบริษัท ซินเท็ค คอนสตรัคชั่น จำกัด (มหาชน) วันที่ 31 ธันวาคม 2550

[]

+----------------------+---+--------------------------------------------+
| รายละเอียดชื่อบริษัท      |   |                                            |
+----------------------+---+--------------------------------------------+
|   NHSU               | : | บริษัท แนเชอรัล โฮเต็ล สุขุมวิท จำกัด¹             |
+----------------------+---+--------------------------------------------+
|   NHSI               | : | บริษัท แนเชอรัล โฮเต็ล สยาม จำกัด²              |
+----------------------+---+--------------------------------------------+
|   BMCL               | : | บริษัท รถไฟฟ้ากรุงเทพ จำกัด (มหาชน)             |
+----------------------+---+--------------------------------------------+
|   DSM                | : | บริษัท ดี.เอส.แมเนชเม้นท์ จำกัด                  |
+----------------------+---+--------------------------------------------+
|   SSBD               | : | บริษัท เอส เอส บางกอก ดีเวลลอปเม้นท์ จำกัด       |
+----------------------+---+--------------------------------------------+
|   STR                | : | บริษัท สลิลธารา จำกัด                          |
+----------------------+---+--------------------------------------------+
|   FE                 | : | บริษัท เฟดเดอรัล เอ็นจิเนียริ่ง จำกัด               |
+----------------------+---+--------------------------------------------+
|   BC                 | : | บริษัท บางกอกคลับ จำกัด                        |
+----------------------+---+--------------------------------------------+
|   SMJV               | : | กิจการร่วมค้าซินเท็ค – ไมวาน                    |
+----------------------+---+--------------------------------------------+
|   SSU                | : | กิจการร่วมค้า สยามซินเท็ค – ยูนิคเอ็นจิเนียริ่ง        |
+----------------------+---+--------------------------------------------+
|   SSF                | : | กิจการร่วมค้าระหว่างบริษัท สยามซินเท็ค คอนสตรัคชั่น   |
|                      |   | จำกัด (มหาชน) กับบริษัท เฟดเดอรัล เอ็นจิเนียริ่ง     |
|                      |   | จำกัด                                       |
+----------------------+---+--------------------------------------------+
|   SVK                | : | กิจการร่วมค้า สยามซินเท็ค – วิจิตรภัณฑ์ – กรุงธน     |
+----------------------+---+--------------------------------------------+
|   SSUD               | : | กิจการร่วมค้าระหว่างบริษัท สยามซินเท็ค คอนสตรัคชั่น   |
|                      |   | จำกัด (มหาชน) กับบริษัท อันเดอร์กราวด์ เทคโนโลยี่ส์  |
+----------------------+---+--------------------------------------------+
|   BCD                | : | บริษัท โบคอนเซ็ปต์ ดีเวลล้อปเม้นท์ จำกัด            |
+----------------------+---+--------------------------------------------+

หมายเหตุ.-

¹ เดิมชื่อ บริษัท ริชชี่ เซ็นเตอร์ แอนด์ ซัพพลาย จำกัด

² เดิมชื่อ บริษัท ริชชี่ อินเตอร์เทรด ซัพพลาย จำกัด

2.4 โครงสร้างรายได้

หน่วย : ล้านบาท

+----------------------------+------+------+------+------+-----+-----+
| สายผลิตภัณฑ์/กลุ่มธุรกิจ          | ปี    |      | ปี    |      | ปี   |     |
|                            | 2550 |      | 2    |      | 2   |     |
|                            |      |      | 549¹ |      | 548 |     |
+----------------------------+------+------+------+------+-----+-----+
|                            | จ    | %    | จ    | %    | จำ  | %   |
|                            | ำนวน |      | ำนวน |      | นวน |     |
+----------------------------+------+------+------+------+-----+-----+
| ร                          |      |      |      |      |     |     |
| ายได้จากการเป็นผู้รับเหมาโดยตรง |      |      |      |      |     |     |
|                            |      |      |      |      |     |     |
| (Main Contractor)          |      |      |      |      |     |     |
+----------------------------+------+------+------+------+-----+-----+
| - โครงการสาธาราณูปโภคพื้นฐาน  | -    | -    | 1    | 0.45 | 12  | 0   |
|                            |      |      | 2.68 |      | .36 | .44 |
+----------------------------+------+------+------+------+-----+-----+
| - สถาบัน                    | 28   | 7.08 | 57   | 2    | 765 | 27  |
|                            | 2.46 |      | 0.74 | 0.16 | .83 | .24 |
+----------------------------+------+------+------+------+-----+-----+
| - อาคารที่พักอาศัย             | 2,14 | 5    | 1,18 | 4    | 1,  | 45  |
|                            | 1.31 | 3.70 | 4.04 | 1.83 | 273 | .30 |
|                            |      |      |      |      | .33 |     |
+----------------------------+------+------+------+------+-----+-----+
| - โรงแรมและรีสอร์ท           | 83   | 2    | 80   | 2    | 664 | 23  |
|                            | 7.09 | 1.00 | 9.29 | 8.59 | .33 | .63 |
+----------------------------+------+------+------+------+-----+-----+
| - อาคารสำนักงาน/อาคารพาณิชย์  | 72   | 1    | 20   | 7.13 | 95  | 3   |
|                            | 0.00 | 8.06 | 1.75 |      | .33 | .39 |
+----------------------------+------+------+------+------+-----+-----+
| - โรงงานอุตสาหกรรม          | 6.37 | 0.16 | 5    | 1.84 | -   | -   |
|                            |      |      | 2.02 |      |     |     |
+----------------------------+------+------+------+------+-----+-----+
| ร                          | 3,98 | 10   | 2,83 | 10   | 2,  | 100 |
| ายได้จากการขายและการให้บริการ | 7.23 | 0.00 | 0.52 | 0.00 | 811 | .00 |
|                            |      |      |      |      | .18 |     |
+----------------------------+------+------+------+------+-----+-----+
| โอนกลับค่าเผื่อหนี้สงสัยจะสูญ      | -    |      | 0.39 |      | 2   |     |
|                            |      |      |      |      | .55 |     |
+----------------------------+------+------+------+------+-----+-----+
| กำไ                        | -    |      | 3    |      | -   |     |
| รจากการขายเงินลงทุนในบริษัทร่วม |      |      | 5.00 |      |     |     |
+----------------------------+------+------+------+------+-----+-----+
| รายได้อื่น                    | 1    |      | 6.09 |      | 38  |     |
|                            | 2.08 |      |      |      | .19 |     |
+----------------------------+------+------+------+------+-----+-----+
| ส่วนแบ่งก                    | -    |      | -    |      | 0   |     |
| ำไรจากเงินลงทุนตามวิธีส่วนได้เสีย |      |      |      |      | .59 |     |
+----------------------------+------+------+------+------+-----+-----+
| ดอกเบี้ยรับ                   | 6.83 |      | 1    |      | -   |     |
|                            |      |      | 2.05 |      |     |     |
+----------------------------+------+------+------+------+-----+-----+
| กำไรจากอัตราแลกเปลี่ยน        | 3.29 |      | 9.32 |      | -   |     |
+----------------------------+------+------+------+------+-----+-----+
| โอนกลับค่าเผื่อมูลค่าเงินลงทุนลดลง | 2    |      | -    |      | -   |     |
|                            | 7.48 |      |      |      |     |     |
+----------------------------+------+------+------+------+-----+-----+
| รายได้รวม                   | 4,03 |      | 2,89 |      | 2,  |     |
|                            | 6.91 |      | 3.37 |      | 852 |     |
|                            |      |      |      |      | .51 |     |
+----------------------------+------+------+------+------+-----+-----+

หมายเหตุ.-

¹ งบปรับปรุงใหม่ โดยผู้สอบบัญชีของบริษัท

บริษัทมีรายได้รวมสุทธิ (ตามงบการเงินเฉพาะบริษัท) จำนวน 4,036.91 ล้านบาท
เพิ่มขึ้นจากงวดเดียวกันของปี 2549 จำนวน 1,143.54 ล้านบาท หรือเท่ากับ ร้อยละ 39.52
โดยเป็นรายได้จากการเป็นผู้รับเหมาโดยตรง (Main Contractor) จำนวน 3,987.23
ล้านบาท หรือเท่ากับ ร้อยละ 98.77 ของรายได้รวมสุทธิ และเพิ่มขึ้นจากงวดเดียวกันของปี 2549
จำนวน 1,156.71 ล้านบาท หรือเท่ากับ ร้อยละ 40.87
โดยในช่วงสามปีที่ผ่านมาบริษัทมีสัดส่วนรายได้จากประเภทงานก่อสร้างอาคารที่พักอาศัยเพิ่มขึ้น
จากร้อยละ 45.30 ในปี 2548 เป็นร้อยละ 53.70ในปี 2550
รวมทั้งการเพิ่มขึ้นของประเภทงานก่อสร้างอาคารสำนักงาน/อาคารพาณิชย์ จากร้อยละ 3.39ในปี
2548 เป็น ร้อยละ 18.06ในปี 2550 สำหรับโครงการสาธาราณูปโภคพื้นฐาน
ส่วนใหญ่เป็นโครงการของภาครัฐ บริษัทฯคาดว่าในปี 2551 นี้
หน่วยงานภาครัฐจะมีงบประมาณด้านค่าใช้จ่ายในโครงการสาธาราณูปโภคพื้นฐานของประเทศเพิ่มมากขึ้นโดยบริษัทยังคงได้รับการสนับสนุนจากลูกค้าที่มีอุปการคุณด้วยดีเสมอมา
สำหรับรายละเอียดเพิ่มเติมปรากฎตามหัวข้อ “12. ฐานะการเงินและผลการดำเนินงาน”

2.5 เป้าหมายทางธุรกิจ

บริษัทมุ่งมั่นพัฒนาโดยมีวิสัยทัศน์ที่จะก้าวสู่ความเป็นหนึ่งในผู้นำอุตสาหกรรมการก่อสร้างไทย
ที่มีชื่อเสียงทางด้านคุณภาพการก่อสร้าง
โดยการพัฒนาการนำเทคโนโลยี่สมัยใหม่มาประยุกต์ใช้กับการดำเนินธุรกิจ
การจัดระบบบริหารการจัดการและการปฎิบัติงานสู่ความเป็นมาตรฐาน ISO9001:2000
การเพิ่มศักยภาพของบุคลากร ความร่วมมือกับพันธมิตรทางการค้า
ควบคู่กับการเสริมสร้างการปฏิบัติตามหลักธรรมภิบาล
โดยบริษัทได้กำหนดภารกิจเพื่อให้บรรลุเป้าหมายตามที่ตั้งไว้ ทั้งนี้
ก็เพื่อสร้างมูลค่าสูงสุดให้แก่ผู้ถือหุ้น และเพื่อประโยชน์ของผู้ที่มีส่วนได้เสียทุกฝ่าย
บริษัทได้กำหนดภารกิจที่สำคัญ และกลยุทธ์ในการดำเนินงานเพื่อให้ภารกิจที่ตั้งไว้เป็นไปตามที่กำหนด
ดังนี้

ภารกิจ

1.  มุ่งมั่นสร้างสรรค์คุณภาพและมาตรฐานงานก่อสร้างอย่างต่อเนื่อง

การนำเทคโนโลยี่สมัยใหม่มาประยุกต์ใช้กับการดำเนินธุรกิจในรูปแบบที่สามารถสนองความต้องการของลูกค้าได้อย่างรวดเร็ว
โดยสามารถบริการลูกค้าได้ตั้งแต่งานรากฐาน ไปจนถึงงานการก่อสร้างอาคารจนเสร็จสิ้น
และนำการบริหารจัดการสู่ความเป็นมาตรฐาน ISO9001:2000
ซึ่งจะทำให้เกิดการพัฒนาระบบการบริหารจัดการอย่างต่อเนื่องและสามารถตอบสนองความต้องการรวมถึงความคาดหวังของลูกค้าได้อย่างมีประสิทธิภาพ
เช่น ปรับปรุงคุณภาพของงานและลดค่าใช้จ่ายและเวลาที่ต้องใช้ในการแก้ไขงาน
การคงปริมาณวัสดุสูญเปล่าที่หน้างานให้อยู่ในค่าที่ยอมรับที่คาดไว้ในช่วงประมูลงานก่อสร้าง

การ คงไว้ซึ่งการควบคุมงบประมาณที่ดีและดำเนินการตามสัญญาให้แล้วเสร็จทันตามกำหนด
เป็นต้นโดยบริษัทได้ดำเนินการพัฒนามาอย่างต่อเนื่อง

2.  รักษาไว้ซึ่งความปลอดภัย และความรับผิดชอบต่อผู้ที่เกี่ยวข้อง

บริษัทได้ตระหนักถึงความปลอดภัยในการทำงานของบุคคลากร
รวมทั้งผู้ที่เกี่ยวข้องข้างเคียงในพื้นที่ทำการก่อสร้างเป็นอย่างมาก
จึงได้ดำเนินการพัฒนาด้านระบบความปลอดภัยในการทำงาน โดยใช้เครื่องมือคัดกรองในการทำงาน
ซึ่งเริ่มดำเนินการมาตั้งแต่ปี 2548
ที่ผ่านมาโดยทำการศึกษาและเตรียมการเพื่อจัดทำเครื่องมือในการพิจารณาคู่ความเสี่ยงของการเกิดอุบัติเหตุต่างๆ
ที่เกิดขึ้นในงานก่อสร้างในช่วงระยะการทำงานต่างๆ และได้ดำเนินการมาตลอดระยะปี 2550 นี้
เพื่อเป็นสิ่งที่ช่วยคัดกรองความเสี่ยงต่างๆที่เกิดในงานก่อสร้างให้ผู้ที่มีส่วนเกี่ยวข้องมีความปลอดภัย
ไกลจากอุบัติเหตุในการทำงานตามนโยบายของรัฐและนโยบายของบริษัทที่จะลดจำนวนอุบัติเหตุในการทำงานลงให้ได้ต่อไป
และในปี 2551 บริษัทได้ติดต่อประสานงานกับสถาบันความปลอดภัยในการทำงาน
ในความร่วมมือในการจัดกิจกรรมความปลอดภัยในการทำงาน
อันอาจเป็นต้นแบบในการดำเนินการงานความปลอดภัยในการก่อสร้างต่อไปด้วย
รวมทั้งบริษัทยังได้รับโอกาสที่ดีจากสมาคมส่งเสริมความปลอดภัยและอนามัยในการทำงาน
(ประเทศไทย) ในการรับทุนจาก Japan International Center of Occupational
Safety and
Healthโดยบริษัทได้ส่งบุคลากรของบริษัทในส่วนที่ดูแลด้านความปลอดภัยในการทำงาน
เข้าอบรมดูงานที่ประเทศญี่ปุ่น
ซึ่งจะนำประสบการณ์ความรู้มาพัฒนาระบบการทำงานให้มีความปลอดภัยสูงสุดต่อไป

3.  เสริมสร้างศักยภาพบุคลากร และการแข่งขัน

บริษัทได้ให้ความสำคัญของบุคลากรเป็นอย่างมาก
จึงมุ่งมั่นที่จะเสริมสร้างการพัฒนาศักยภาพของบุคลากรให้มีความรู้ ความสามารถ
และทักษะที่ใช้ในการปฏิบัติงานในทุกระดับอย่างต่อเนื่อง
โดยบริษัทจะจัดให้พนักงานได้รับการฝึกอบรมตามลักษณะของงานในตำแหน่งนั้นๆ
ทั้งการอบรมจากผู้เชี่ยวชาญภายนอกหรือบุคลากรภายในที่มีความรู้ความสามารถ
รวมทั้งการพัฒนาในด้านทักษะการบริหาร การจัดการ การสร้างทีมงาน การอยู่ร่วมกัน
การเรียนรู้ในด้านวิชาชีพเฉพาะทาง
และส่งเสริมให้พนักงานได้มีความรู้ในด้านเทคโนโลยี่สารสนเทศ
เพื่อเพิ่มประสิทธิภาพการจัดกิจการงานของพนักงานและผู้บริหาร
ให้สามารถนำข้อมูลสำคัญในการพิจารณาตัดสินใจ แก้ไขปัญหาได้อย่างมีประสิทธิภาพ
รวมทั้งส่งเสริมให้บุคลากรของบริษัทตระหนักถึงการพัฒนาตนเองเพื่อเตรียมความพร้อมสำหรับการแข่งขันที่สูงขึ้น
และในช่วงระยะเวลาที่ผ่านมาบริษัทได้เข้าร่วมดำเนินงานลักษณะ กิจการร่วมค้า (Joint
Venture)
กับบริษัทอื่นหรือผู้ร่วมงานอื่นที่มีความสามารถความเชี่ยวชาญเฉพาะด้านตามที่โครงการกำหนด
โดยที่บริษัทเองก็ได้รับการถ่ายทอดเทคโนโลยีการก่อสร้างสมัยใหม่ องค์ความรู้ด้านต่างๆ
ซึ่งเป็นประโยชน์ต่อการแข่งขันในธุรกิจการก่อสร้าง

4.  บริหารจัดการด้วยหลักธรรมภิบาล

บริษัทได้เสริมสร้างการปฏิบัติงานตามหลักการกำกับดูแลกิจการที่ดี
โดยได้กำหนดเป็นนโยบายมาตั้งแต่ปลายปี 2547
และได้มีการปรับปรุงเปลี่ยนแปลงตามข้อกำหนดอย่างต่อเนื่อง
โดยในช่วงเวลาที่ผ่านมาได้ปฏิบัติตามหลักการดังกล่าวอย่างเหมาะสม
และได้มีการประเมินผลการปฏิบัติอย่างเพียงพอ
และในระยะต่อไปเพื่อให้เป็นไปตามแนวทางดังกล่าวเพิ่มมากขึ้น
บริษัทจึงได้ดำเนินการจัดทำคู่มือจรรยาบรรณธุรกิจ (Code of Conduct)
ซึ่งถือเป็นส่วนหนึ่งของการกำกับดูแลกิจการที่ดี ซึ่งได้ดำเนินการเผยแพร่ให้ ผู้บริหาร พนักงาน
ทำความเข้าใจพร้อมทั้งนำหลักการดังกล่าวไปเป็นพื้นฐานในการปฏิบัติงานต่อไป

โดยในปี 2550 บริษัทได้นำ “หลักการกำกับดูแลกิจการที่ดีสำหรับบริษัทจดทะเบียน ปี 2549”
ตามที่ตลาดหลักทรัพย์แห่งประเทศไทยได้กำหนดขึ้นมาใหม่
มาประยุกต์ใช้ให้เหมาะสมกับประเภทธุรกิจของบริษัทฯ และได้ดำเนินการปรับปรุง
นโยบายเกี่ยวกับการกำกับดูแลกิจการที่ดี ครั้งที่ 1 เมื่อวันที่ 21 ธันวาคม
2550โดยได้รับการพิจารณาเห็นชอบจากที่ประชุมคณะกรรมการบริษัทฯ ทั้งนี้
ก็เพื่อประโยชน์และสร้างความเชื่อมั่นให้แก่ผู้มีส่วนได้เสียทุกฝ่ายต่อไป

กลยุทธ์

กลยุทธ์ที่จะดำเนินการเพื่อให้ภารกิจที่กำหนดไว้นั้นเป็นไปตามวัตถุประสงค์ ดังนี้

1.  ตระหนักถึงการบริหารที่มีคุณภาพ, การใช้เทคโนโลยี่ทันสมัย, การบริการลูกค้าที่ดี,
    มีความรับผิดชอบต่อสังคมและการส่งมอบงานลูกค้าตรงต่อเวลาเพื่อคงรักษาไว้ซึ่งชื่อเสียงบริษัทฯและความไว้วางใจจากลูกค้าในการมอบหมายให้รับผิดชอบงานในครั้งต่อไปและสามารถแนะนำบอกกล่าวต่อลูกค้าท่านอื่นได้

2.  ดำเนินธุรกิจในรูปแบบที่สามารถตอบสนองความต้องการของลูกค้าได้อย่างเบ็ดเสร็จ
    โดยสามารถบริการลูกค้าได้ตั้งแต่งานออกแบบ
    ไปจนถึงการก่อสร้างอาคารจนเสร็จสิ้นและส่งมอบให้ลูกค้า (One Stop Shopping)

3.  บริหารต้นทุนโครงการให้มีความสัมพันธ์กับต้นทุนการก่อสร้างและความผันผวนของสถานการณ์ทางเศรษฐกิจ

4.  ส่งเสริมและให้ความรู้ในเรื่องเกี่ยวกับหลักการกำกับดูแลกิจการที่ดี หลักจรรยาบรรณธุรกิจ
    เพื่อให้กรรมการผู้บริหาร พนักงาน
    ทำความเข้าใจพร้อมทั้งใช้หลักจรรยาบรรณธุรกิจนี้เป็นพื้นฐานในการปฏิบัติงาน